Source: http://docplayer.fi/2613743-Mean-vayla-alvlandet.html
Timestamp: 2017-08-22 03:47:34+00:00
Document Index: 26804913

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

MEÄN VÄYLÄ - ÄLVLANDET - PDF
Download "MEÄN VÄYLÄ - ÄLVLANDET"
1 MEÄN VÄYLÄ - ÄLVLANDET LUONTOSELVITYS SISÄLLYSLUETTELO Sepänkatu 9 A 7, Oulu PUH FAX KOLARI, MUONIO, PAJALA
2 SISÄLLYSLUETTELO 1. JOHDANTO KALLIO- JA MAAPERÄ VESISTÖT KASVILLISUUS Kasvillisuuden päätyypit RANTALUOKITUS Rantatyypit Tulvavyöhyke ELÄIMISTÖ UHANALAISET JA ERITYISESTI SUOJELTAVAT LAJIT ARVOKKAAT ELINYMPÄRISTÖT Tornion-Muonionjoki Luonnonsuojelualueet Muut arvokkaat luontokohteet Arvokkaat maisema- ja perinnemaisema-alueet KULUTUSKESTÄVYYS JA ALUEIDEN SOVELTUMINEN RAKENTAMISEEN TORNION MUONIONJOEN VESISTÖN NATURA 2000 ALUE...24 LÄHTEET:...26 LIITTEET: Kasvillisuuskartta 2
3 1. Johdanto Tämä luontoselvitys on laadittu liittyen Muonion, Kolarin ja Pellon kuntien yhteiseen Meän väylä-hankkeeseen. MEÄN VÄYLÄ - ÄLVLANDET on Kolarin, Pajalan ja Muonion kuntien EU-rahoitteinen Interreg III A yhteistyöprojekti. Projektin tarkoituksena on syventää kuntien yhteistyötä yli rajan ja mm. yhtenäistää rajajoen rantojen maankäyttöä laatimalla yhteinen kehittämissuunnitelma, johon kuuluu maankäyttösuunnitelma. Ruotsin puolella suunnitelmasta tulee olennainen osa koko kunnan kattavaa Pajalan yleiskaavaa. Kolarin ja Muonion kunnat käyttävät suunnitelmaa perustana tuleville oikeusvaikutteisille rantaosayleiskaavoille rajajoen varressa. Luontoselvitys perustuu pääasiassa alueelta jo olemassa oleviin selvityksiin ja raportteihin. Kasvillisuus on esitetty kasvillisuuskartalla, jossa on esitetty myös rantaluokitus. Suomen puolelta Metsähallituksen hallussa olevilta mailta oli olemassa valmiit kasvillisuusselvitykset. Nämä on esitetty kasvillisuuskartalla. Luontoselvitystä varten käytössä oli viistoilmakuvat Tornion-Muonionjokivarresta. Jokivarren arvokkaita luontokohteita on lisäksi selvitetty maastokäynneillä kesällä Maastokäynneillä kartoitettiin pääasiassa mahdollisia metsälain ja luonnonsuojelulain mukaisia arvokkaita kohteita, kuten puronvarsilehtoja, lähinnä alueilla joilla on rakentamispainetta. Luontoselvitys on laadittu Ympäristötaito Oy:ssä syksyllä Kasvillisuuskartoituksen maastossa ovat tehneet biologi Teuvo Pääkkölä ja Mika Kemi. Luontoselvityksen on tehnyt biologi Aija Degerman ja kartat piirtänyt suunnitteluavustaja Satu Huovinen. Pohjakartat Maanmittauslaitos Valokuvat Ympäristötaito Oy 3
4 2. Kallio- ja maaperä Tornion-Muonionjoen kallioperä on suureksi osaksi 1,6-2,7 mrd vuotta vanhaa peruskalliota, jota nimitetään Fennoskandian kilveksi. Vanhimpia kivilajeja kallioperässä ovat graniittigneissit, joita on Käsivarren alueella Tornion-Muonionjoen jokireitin alkupäässä. Vesistöalueen alaosan kallioperä koostuu pääosin graniitista ja kvartsiiteista. Aluetta halkovat myös muutamat liuskealueet, joissa esiintyy kiilleliuskeita ja gneissejä sekä emäksisiä vulkaanisia kiviä. Laajimmat liuskealueet selvitysalueella ovat Muoniojoen yläosalla Lätäsenon liittymän tienoilla, Pajalan pohjois- ja länsipuolella sekä Kolarin seudulla. Selvitysalueella yleisin maalaji on moreeni. Turvemaita on vesistöalueen keski- ja alaosan tasaisilla mailla. Lajittuneita maalajeja, kuten soraa ja hiekkaa, esiintyy pienialaisesti. Laajoja siltti- ja savikerrostumia on Pajalan ja Kolarin seudulla. Kuva 1. Torniojoen vesistöalueen kallioperäkartta. Kartta raportista Tornionjoki vesistön tila ja kuormitus (Puro-Tahvanainen ym. 2001). 4
5 3. Vesistöt Tornion-Muonionjoki ja sen lisäksi Kalixjoki ovat ainoat EU:n alueen säännöstelemättömät suuret jokivesistöt. Tornionjoen-Muonionjoen jokireitin pituus Kilpisjärveltä Perämerelle on yhteensä noin 500 km. Vesistöalueen pinta-ala on km 2. Jokireitin ylin osa, Könkämäeno, saa alkunsa Kilpisjärvestä 473 m korkeudesta. Könkämäeno ja toinen latvahaara, Lätäseno, yhtyvät Kaaresuvannon yläpuolella, jolloin joki saa nimekseen Muonionjoki. Muonionjoen pituus on yhteensä 230 km. Putouskorkeutta tällä jaksolla on 205 m. Muonionjoki laskee Lappean kohdalla Ruotsin puolelta tulevaan Tornionjokeen, joka lähtee Norjan ja Ruotsin rajalta Torniojärvestä. Torniojoen yläjuoksun suurimpia sivujokia ovat Rautaseno ja Vittankijoki. Junosuandossa Torniojoesta erkanee Tärännönjoki. Tämän sivuhaaran, eli bifurkaatiokohdan kautta 56 % Tornionjoen vesistä virtaa Kalixjokeen. Ruotsin puolella Huhtasen kylän kohdalla Torniojokeen laskee Lainiojoki. Tornionjoen pituus Muonionjoen yhtymäkohdasta Perämereen saakka on 180 km ja putouskorkeutta tällä suhteellisen alavalla Tornionjokilaakson alueella on 126 m. Tornionjoki laskee Haaparannan ja Tornion kohdalla Perämereen. Huomattavimpia Tornion-Muonionjoen Suomen puoleisia sivujokia ovat Lätäseno, Jietajoki, Tarvantojoki, Palojoki, Jerisjoki, Äkäsjoki, Ylläsjoki, Naamijoki ja Martimojoki ja Ruotsin puolella Rautaseno, Vittankijoki, Tärännönjoki, Lainiojoki ja Tengeliöjoki. Suurimmat järvet vesistöalueella ovat Kilpisjärvi, Jerisjärvi ja Äkäsjärvi. Torniojoen vesistöalueen järvet ovat suurimmaksi osaksi pieniä, kooltaan alle 1 km 2. Vesistöalueen järvisyys on vain 4,6 %. Könkämäeno ja Muonionjoen yläosa ovat vedenlaadultaan luonnontilaisia ja vain vähän kuormitettuja vesistöjä. Könkämäeno on hyvin kirkasvetinen ja karu vesistö. Se kuuluu Suomen ympäristökeskuksen vesistöjen yleisen käyttökelpoisuusluokituksen mukaan laatuluokkaan I, eli erinomainen. Muonionjoki ja Tornionjoki kuuluvat Muonion alapuolelta lähtien luokkaan II, hyvä, johtuen humuspitoisten sivuvesien vaikutuksesta. Suurimmaksi osaksi jokea voidaan pitää karuna vesistönä. Joen alaosa on lievästi rehevöitynyt maa- ja metsätalouden sekä taajamien ja haja-asutuksen jätevesien aiheuttaman kuormituksen vuoksi. Tornionjokilaakson alaosat ovat Perämeren rannikolta Pellon korkeudelle saakka suurimmaksi osaksi maatalouden muovaamaa kulttuurimaisemaa. Suomen puolella Tornionjokilaakso Tornion kaupungin pohjoispuolelta lähelle Ylitornion taajamaa kuuluu valtakunnallisesti arvokkaisiin maisema-alueisiin. Torniojoen sivuvesiä on perattu uittoa varten sekä Suomen että Ruotsin puolella. Uitto oli laajimmillaan 1950-luvulla ja loppui Tornionjoen pääuomassa uittoväylätyöt ovat olleet vähäisiä, mutta sivuvesistöissä uittoperkauksia on tehty yleisesti. Koskien perkaukset ovat heikentäneet virtakutuisten kalojen elinolosuhteita luvulla on tehty selvityksiä lisäkunnostustarpeesta ja kunnostustoimenpiteitä on toteutettu Tornion Muonionjoessa sekä siihen laskevissa sivuvesistöissä. Tornionjoen-Kalixjoen vesistö kuuluu Ruotsin ja Tornion-Muoniojoen vesistö Suomen kansalliseen Natura verkostoon. Lisäksi osa Tornion-Muonionjoen sivuvesistöistä, Muoniojärvi-Utkujoki, sisältyy Natura 2000 verkostoon. 5
6 Kuva 2. Muonionjoen rantaviivaa Kaarnekoskella. Muonio. 4. Kasvillisuus 4.1 Kasvillisuuden päätyypit Kasvillisuustyypit on rajattu kartalle karkeasti. Suomen puolelta Metsähallituksen mailta oli käytössä kasvillisuusselvitykset, jotka on esitetty kartalla. Metsät ovat karukkokangasta, kuivaa/kuivahkoa/tuoretta kangasta tai lehtoa. Metsätyypeistä selvitysalueella yleisimpiä ovat kuivahkot tai sitä karummat puustoltaan mäntyvaltaiset kangasmetsät. Selvitysalue kuuluu kasvimaantieteellisessä aluejaossa keski- ja pohjoisboreaaliseen metsäkasvillisuusvyöhykkeeseen. Pohjoisboreaalisen vyöhykkeen sisällä alue kuuluu suurimmaksi osaksi Peräpohjolan alueeseen. Muonion ja Pajalan pohjoisosat kuuluvat Metsä-Lapin alueeseen. Länsi-Lapin vaarojen alueella kallioperä on suhteellisen karua, mistä johtuen reheviä kasvupaikkoja ja niistä riippuvaista lajistoa esiintyy vähän. Reheviä kasvupaikkoja esiintyy lähinnä vesistöjen varsilla. Metsät ovat keskiboreaalisella vyöhykkeellä karkean moreenin ja lajittuneiden maalajien alueilla sekä kalliomailla enimmäkseen mänty- ja sekametsiä. Kuusimetsiä esiintyy hienorakeisimmilla ja kosteammilla mailla. Pohjoisboreaalisella vyöhykkeellä metsät muuttuvat harvemmiksi ja matalammiksi ja puuston kasvu on hitaampaa kuin etelämpänä. 6
7 Tunturialueet kuuluvat alpiiniseen kasvillisuusvyöhykkeeseen. Metsänrajan yläpuolella vallitsee matala tunturikasvillisuus. Selvitysalueella tunturialueita on Muonion kunnan pohjoisosissa sijaitsevat Ylläs-, Pallas- ja Ounastunturit. Kuva 3. Pohjois-Skandinavian kasvillisuusvyöhykkeet. (Naturgeografisk regionindelning av Norden 1977). Karukkokankaat ovat mäntyvaltaisia jäkäläkankaita (jäkälätyyppi ClT). Varpuja on pohjakerroksessa vain vähän. Peräpohjolan ja Metsä-Lapin alueella palleroporonjäkälä on jäkälistä yleisin laji. Kuivien kankaiden puusto on mäntyä. Pohjakerroksessa on jäkälien lisäksi myös varpuja. Peräpohjolan vyöhykkeen kuivilla kankailla (mustikka-kanervajäkälätyyppi MCClT) varvuista yleisimpiä ovat kanerva ja variksenmarja, jäkälistä poronjäkälät ja sammalista seinäsammal. Metsä-Lapin vyöhykkeessä kuivilla kankailla (juolukka-puolukka-variksenmarjatyyppi UVET) juolukan, puolukan ja variksenmarjan osuus on suurempi. Peräpohjolan kuivahkoilla kankailla (variksenmarja-mustikkatyyppi EMT) puusto on yleensä mäntyvaltaista. Varvuista vallitsevimpia ovat variksenmarja, mustikka ja puolukka. Metsä-Lapin kuivahkoilla kankailla (juolukka-variksenmarjamustikkatyyppi UEMT) varpukerroksessa on yhtä paljon variksenmarjaa, mustikkaa ja puolukkaa. 7
8 Kuva 4. Kuivahkoa kangasmetsää Nulusniemen kallioalueella. Muonio. Tuoreiden kankaiden (seinäsammal-mustikkatyyppi HMT) pääpuulajina Peräpohjolan vyöhykkeessä on luontaisesti kuusi, joskus mänty. Metsä-Lapissa tuoreiden kankaiden puusto on mäntymetsää tai mänty-koivu-sekametsää. Kenttäkerroksessa vallitsee mustikka. Peräpohjolan vähäalaiset lehdot ovat keskittyneet kalkkialueille ja virtaavien vesien lähiympäristöön. Metsä-Lapin alueella lehdot ovat hyvin harvinaisia. Lehtojen puusto on lehtipuuvaltaista ja varsinkin koivua on runsaasti. Aluskasvillisuudessa on runsaasti ruohoja ja heiniä. Suot on kasvillisuuskartalla jaettu puustoisiin soihin, joita ovat rämeet ja korvet, ja avosoihin, joita ovat nevat ja letot. Soiden aluejaossa selvitysalue kuuluu pohjoisosistaan Peräpohjolan ja eteläosistaan Pohjanmaan aapasuovyöhykkeeseen. Aapasuot ovat laajoja soita, jotka ovat keskiosistaan usein hyvin märkää avosuota ja reunaosiltaan kuivempaa, mäntyä ja varpuja kasvavaa rämettä tai korpea. Tornion-Muonionjoen vesistöalueen keskija alaosan tasaisilla mailla soita on paljon. Esimerkiksi Pajalan seudulla soita on pintaalasta noin 40%. Suot ovat enimmäkseen karuja. Kalkkialueilla esiintyy reheviä eutrofisia soita, lettoja. Reheviä kalkkialueita on selvitysalueella Muonion kunnan lounaisnurkassa, merkittävin lettoalue on Kaskisaajon ympäristössä. Suomen puolella soita on ojitettu runsaasti, Ruotsin puolella ojituksia on tehty vähemmän. Pajalassa on tehty Ruotsin puolen Tornionjokilaakson kunnista eniten ojituksia. 8
9 Maastokäynnillä kartoitettiin Suomen puolelta lähteitä ja purojen lähiympäristöjä, jotka voivat olla arvokkaita elinympäristöjä. Tutkitut kohteet on merkitty kasvillisuuskarttaan. Kuva 5. Noijanpolankaltio Kolarissa. Suo on keskiosistaan puutonta nevaa, reunoilla rämettä. 5. Rantaluokitus 5.1 Rantatyypit Tornion-Muonionjoen rantatyypit on merkitty liitteen kasvillisuuskarttaan. Rannat luokiteltiin viistoilmakuvien perusteella metsä-, hiekka- tai kivikkorannoiksi ja kartalle rajattiin kasvillisuustyyppinä niitty/pensaikkorannat. Näiden lisäksi merkittiin jyrkät rinteet/rantatörmät. Metsärannoilla kangasmetsä ulottuu vesirajaan saakka. Hiekka- ja kivikkorannoilla on näkyvissä selvä hiekka/kivikkovyöhyke. 9
10 Niitty/pensaikkorantoihin kuuluvat mm. tulvaniityt. Tulvaniittyjä esiintyy suurten jokien varsilla sellaisilla paikoilla, joihin on kasaantunut joen tuomaa lajittunutta ainesta (säännöstelemättömät jokivarret, alajuoksut, suistot). Tulvaniityille on ominaista kasvualustan tulvamaannos, joka koostuu lajittuneista tulvan tuomista kerrostumista. Tulvaniityt käsittävät useita kasvillisuustyyppejä: järvikorteniityt, viiltosara-vesisaraniityt, kastikkaniityt ja ruokohelpiniityt, nurmilauhaniityt, suurruohoiset niityt ja kuivat niityt. Kasvillisuustyypit muodostavat vyöhykkeitä tai mosaiikkimaisia laikkuja kasvupaikan kosteuden ja tulvavaikutuksen mukaan. Aikaisemmin tulvaniityiltä on niitetty heinää, nykyisin käyttö yleensä loppunut ja niityt ovat pensoittuneet. Kuva 6. Tulvaniittyä ja pensaikkoa ojan rannalla Noijanpolankosken alla Muoniossa. 5.2 Tulvavyöhyke Tornion-Muonionjoella veden virtaamien vaihtelut ovat eri vuodenaikoina suuret, koska vettä varastoivia ja virtaamaa tasoittavia järvialtaita on vähän. Vesistöalueet järvisyys on vain 4,6 %. Vedenkorkeus joessa nousee kevättulvien aikana useita metrejä (Taulukko 1.). Jäidenlähdön aikana vedenkorkeus voi paikoitellen nousta huomattavasti jääpatojen vuoksi. Tornion-Muonionjoella jääpatoja syntyy mataliin, leveisiin ja pitkiin suvantoihin, joiden kohdalla joki voi olla pohjaan asti jäässä. Lähes jokakeväisiä jääpatopaikkoja ovat Kolarin kunnassa Väylänpää, Pellon kunnassa Teikosuvanto, Lempeä ja Korpikoski, Ylitornion kunnassa Kaulinranta ja Tornion kaupungin alueella Matkakoski. 10
11 Jääpatopaikoista osa on vuodesta toiseen samat, mutta jääpatoja syntyy myöskin ennalta arvaamattomiin paikkoihin. Vuosien poikkeuksellisen voimakkaana tulvajaksona jääpatoja syntyi Kolarissa Väylänpäähän ja Kolarinsaareen ja Muoniossa Ylimuonioon ja Aareaan. Joki Vedenkorkeusasema Paikka MW HW NW 1993 Muoniojoki Muonio Nivanniska, 115, vasen ranta Torniojoki Naamijoki Sieppijärvi, Naamijoen silta Muoniojoki Muonio Nivanniska, 105, vasen ranta Torniojoki Naamijoki Sieppijärvi, Naamijoen silta 134, Taulukko 1. Vedenkorkeuden keski- ja ääriarvot Tornion- ja Muonionjoessa vuonna 1993 sekä ajanjaksolla Suomen ympäristökeskuksen Hydrologisen vuosikirjan (1993) mukaan. MW = keskimääräinen korkeus, HW = ylin korkeus, NW = alin korkeus 6. Eläimistö Tässä luontoselvityksessä ei ole kartoitettu alueen eläimistöä. Eläimistöstä ei ole myöskään olemassa kattavia selvityksiä alueelta. Luontoselvityksen tiedot alueen eläimistöstä ovat hajanaisia ja peräisin kirjallisuudesta. Tämän vuoksi esimerkiksi linnuille tärkeitä pesimisalueita, tai kalastollisesti tärkeitä alueita, ei ole tässä selvityksessä voitu osoittaa, vaan tämä vaatisi erillisen selvityksen alueen eläimistöstä. Tornionjoki on linnuston kannalta merkittävä vesistö, koska se muodostaa muuttoväylän ja sen varrella on useita merkittäviä pesimä- ja muutonaikaisia levähdysalueita (Räinä ym. 2000). Nisäkkäistä Tornion-Muonionjoessa esiintyy saukko, joka on Luontodirektiivin liitteen II laji. Tornionjoen linnustosta on tarkempaa tietoa lähinnä vain Ylitornion Kainuunkylän tulvasaarista ja Karunginjärveltä. Suomessa ei ole laskettu kattavasti virtaavien vesien linnustoa. Tornion-Muonionjoen linnuston tyyppilajit ovat telkkä, koskelot, haapana, tavi ja heinäsorsa. Muonionjärven tulvarannat ovat linnustoltaan näihin reheviä lintujärviä muistuttaviin alueisiin verrattavia (Ylimaunu 1989). Muoniojärvi-Utkujoki kuuluu lintuvesien suojeluohjelman kohteisiin. Se on valtakunnallisesti merkittävä kohde ja monimuotoisuuden kannalta tärkeä (Räinä ym. 2000). Muoniojärvi Utkujoen Natura-alueella esiintyy Lintudirektiivin liitteen I linnuista laulujoutsen (Cygnus cygnus), liro (Tringa glareola), sinirinta (Luscinia svecica svecica), sinisuohaukka (Circus cyaneus) suokukko (Philomachus pugnax), suopöllö (Asio flammeus) ja uivelo (Mergus albellus). Tiedot Tornion-Muonionjoen kalastosta ovat peräisin Puro-Tahvanainen ym. (2001) raportista. Rannikkojoet ovat tärkeitä lisääntymisjokia monille Pohjanlahden ja Itämeren kalalajeille. Suomessa on alkuperäinen meritaimenkanta vielä Pohjanlahteen laskevista joista Tornion-, Simo-, Ii-, Lesti- ja Isojoessa. Pohjanlahden alueella on luonnonvaraisesti 11
12 lisääntyvä lohikanta Tornion-, Kalix-, Råne-, Pite, Åby-, Byske-, Rickleån, Såvaran, Vindel-, Öre-, Lögde- ja Ljunganjoissa. Lohi- ja meritaimenkantojen taantumisen tärkeimpiä syitä ovat laaja vesivoiman rakentaminen, uittoväylien perkaukset, M74-oireyhtymä ja suuri kalastuspaine. Nisäkkäistä Kolarin kuntatarkastelun luonto- ja maisemaselvityksen (1987) mukaan kunnan alueella on mahdollista tavata satunnaisesti kaikki Suomessa esiintyvät suurpedot, eli karhu, susi, ilves ja ahma. Muoniossa metsästettävistä lajeista hirvi on tärkein. Kanalintukannat ovat jatkuvasti heikentyneet Muoniossa, samoin kuin muuallakin Pohjois- Lapissa. (Niku ym. 2001). Muonion kunnan alueella porotalous on merkittävä työllistäjä. Parhaat poron talvilaidunalueet sijaitsevat Yli-Muonion alueella sekä itäosan tunturialueella (Niku ym. 2001). Ylläs-Aakenuksen luonto julkaisun (Kuusisto 2003) mukaan Ylläs-Aakenuksen Natura 2000 alueella linnuston kannalta tärkeitä ovat laajat metsäalueet sekä rehevät puronvarret ja suot. Ylläs-Aakenuksen linnustoon kuuluu eteläisiä lajeja, jotka esiintyvät levinneisyytensä pohjoisrajoilla, sekä levinneisyytensä etelärajoilla olevia tunturilintuja. Vuoden 2000 lintuinventoinneissa alueella havaittiin 85 lintulajia. Yhteensä kaikissa laskennoissa ja kartoituksissa on alueella havaittu 131 lajia, joista 33 lajia on uhanalaisuusluokituksen mukaan luokiteltu uhanalaiseksi, vaarantuneeksi tai silmälläpidettäväksi. Ylläs- Aakenuksen alueen vesistöt ovat luonnontilaisia. Virtaavien vesien kalastoon kuuluvat hauki, kivisimppu, mutu, made, taimen ja harjus. Alueen hyönteislajien monimuotoisuuden kannalta tärkeitä elinympäristöjä ovat metsä- ja suoympäristöt: palorefugiokuusikot, kuivat ja paahteiset männiköt, tunturikoivikot, lehtimetsät, suot sekä lähteiköt ja muut pienvedet. 7. Uhanalaiset ja erityisesti suojeltavat lajit Uhanalaisuudella tarkoitetaan lajin tai sitä alemman taksonin häviämistodennäköisyyttä. Suomessa ja Ruotsissa lajien uhanalaisuutta arvioidaan IUCN:n (Maailman luonnonsuojeluliitto) mukaisella uhanalaisuusluokituksella, jonka mukaan uhanalaiset lajit jaetaan äärimmäisen uhanalaisiin, erittäin uhanalaisiin ja vaarantuneisiin lajeihin. Suomessa on arvioitu eläin-, sieni- ja kasvilajeista olevan uhanalaisia n. 10%. Ruotsissa vastaava luku on 5-10 %. Suurimmat syyt lajien uhanalaistumiseen ja häviämiseen ovat avoimien perinne- ja muiden kulttuurialueiden sulkeutuminen hoidon ja käytön loputtua sekä metsien käytön ja käsittelyn aiheuttamat muutokset. Tornion-Muonionjoella tärkeitä uhanalaisten lajien elinympäristöjä ovat vapaana virtaava Tornionjoki ranta-alueineen. Eniten uhanalaisia lajeja elää kuitenkin metsissä. Metsien uhanalaiset ovat vanhojen metsien lajeja. Tiedot uhanalaisten kasvi- ja eläinlajien esiintymistä Muonion ja Kolarin kunnissa ovat peräisin Suomen ympäristökeskuksen uhanalaistiedoista. Esiintymät on esitetty kasvillisuuskartalla pisteinä. Pajalassa uhanalaisia lajeja ei ole merkitty samalla tavoin, vaan uhanalaisten lajien esiintymät sijaitsevat suojelualueilla. Norrbottenin läänissä esiintyvät uhanalaiset eläinlajit ovat: naali (Alopex lagopus), susi, (Canis lupus), ahma (Gulo gulo), harmaahylje (Halichoerus grypus), saukko (Lutra lutra), ilves (Lynx lynx), norppa (Phoca hispida), metsäpeura (Rangifer tarandus), mustapäästäinen (Sorex isodon), karhu (Ursus arctos), rantakäärme (Natrix natrix) ja kaloista kivennuoliainen (Barbatula barbatula), rysk simpa (Cottus koshewnikowii), nahkiainen (Lampetra fluviatilis), ja lohi (Salmo salar) (ArtDatabanken: Rödlistade arter i 12
13 Sverige). Norrbottenin läänissä rauhoitettuja eläimiä ovat majava, metsä- ja tundrahanhi, peltopyy, mustavaris ja koko Ruotsissa susi, ahma, ilves, karhu ja hylje. Sekä lohi että taimen on Suomessa luokiteltu erittäin uhanalaisiksi. Ruotsissa taimenta ei luokitella uhanalaiseksi, mutta lohi luetaan vaarantuneisiin lajeihin. Myös vaellussiika on vähentynyt paljon Itämeren alueella vesistörakentamisen seurauksena. Uhanalaisuusluokituksen mukaan vaellussiika on Suomessa vaarantunut. Ruotsissa sitä ei katsota uhanalaiseksi. Suomessa silmälläpidettäväksi luokitellut Tornion-Muonionjoessa esiintyvät lajit ovat: nahkiainen, siika, harjus ja järvitaimen, joista nahkiainen on Ruotsissa erittäin uhanalainen laji. Valtioneuvoston päätöksen (2002) mukaan Suomessa esiintyvät luontodirektiivin liitteen II kalalajit eivät Suomen jäsenyyssopimuksen mukaisen poikkeuksen vuoksi ole Natura alueiden valintaperusteina eikä suojelu koske kaloja tai kalastusta. Ruotsilla taas ei ole vastaavaa poikkeusta, vaan valtioiden rajalla oleva vesistön pääuoma on naapurivaltioissa erilaisessa tilanteessa suhteessa Natura verkoston lajisuojeluperusteisiin. Kalastuksen ja kalakantojen hoidon järjestämisen vuoksi Tornionjoen-Muonionjoen vesistön pääuomassa pyritään yhdenmukaiseen kalastussääntöön. Tällä hetkellä vesistöä koskee Suomen ja Ruotsin välisen rajajokisopimuksen liitteessä annettu Tornionjoen kalastusalueen kalastussääntö. Metsästystä ei ole rajoitettu niillä Natura verkoston alueilla, jotka toteutetaan muutoin kuin luonnonsuojelulain nojalla. 8. Arvokkaat elinympäristöt 8.1 Tornion-Muonionjoki Suomen ympäristöministeriön asettama vesistöjen erityissuojelutyöryhmä on nimennyt Tornion-Muonionjoen yhdeksi erityissuojelua vaativaksi vesistöksi. Tornionjoen pääuomaa ei ole suojeltu kansallisilla suojeluohjelmilla tai erillisellä lailla, mutta joen suojelun turvaa Natura 2000-verkosto. Vesistörakentaminen on kielletty koskiensuojelulain (35/87) nojalla Tornion-Muonionjoen Suomen puoleisissa sivuvesistöissä. Ruotsissa Tornionjoki kuuluu ns. kansallisjokiin. Jokien säännöstely ja veden johtaminen voimatalouskäyttöä varten on kielletty sekä pääuomassa että sivu-uomissa. Pääasiallisena suojelun toteutuskeinona on Ruotsin ja Suomen välinen rajajokisopimus. Niiltä osin, kun rajajokisopimuksessa ei ole erityisiä määräyksiä, noudatetaan vesilain ja ympäristönsuojelulain säännöksiä. Tornion- Muonionjoen sivuvesistöjen osalta toteutuskeinona on myös koskiensuojelulaki. Tornionjoki-Kalixjoki kuuluu Ruotsin ja Tornion-Muonionjoki Suomen Natura verkostoon Tornionjoki on arvokas vaelluskalajoki. Suomessa on Tornionjoen lisäksi enää Simojoessa luonnonvaraisesti lisääntyvä Itämeren lohikanta. Jokeen nousee kutemaan lohen lisäksi myös meritaimen ja vaellussiika. Tärkeitä saaliskaloja Torniojoessa ovat näiden lisäksi hauki, harjus, ahven ja siika. 13
14 8.2 Luonnonsuojelualueet Luonnonsuojelualueiden tarkoituksena on luonnon monimuotoisuuden, eli biodiversiteetin suojelu (Luonnonsuojelulaki 1997). Luonnon monimuotoisuuden suojelu huomioi kansainvälisen biologista monimuotoisuutta koskevan yleissopimuksen (Biodiversiteettisopimus). Suomen suojelualueverkosto koostuu kansallis- ja luonnonpuistoista, sekä soiden, lintuvesien, harjujen, lehtojen, rantojen ja vanhojen metsien suojeluohjelmista. Muut suojelupäätökset ovat Erämaalaki ja koskiensuojelulaki, jolla on suojeltu vesistöjä uusien voimalaitosten rakentamiselta. Suurin osa suojelualueistamme kuuluu EU:n Natura verkostoon. Valtionmailla luonnonsuojelualueita täydentävät Metsähallituksen alueekologisessa suunnittelussa säilytettäviksi varatut arvokkaat luonnonalueet. Metsähallitus on omalla päätöksellään rajannut suojelumetsiä ja ojitusrauhoitusalueita talouskäytön ulkopuolelle. Myös yksityismailla on luonnonsuojelualueita. Lintuvesien suojeluohjelman lisäksi lintuvesien suojeluun liittyvät Ramsar-alueet ja tärkeät lintualueet. Suomi on allekirjoittanut maailmanlaajuisen kosteikkoja suojelevan Ramsar-sopimuksen. Suomen ympäristökeskus ja lintujärjestö BirdLife Suomi ovat laatineet luettelon Suomen tärkeistä lintualueista (FINIBA), joista osa on myös kansainvälisesti tärkeitä lintualueita (IBA). Ruotsissa suojelualueita ovat kansallispuistot, suojelualueet (naturreservat) ja domänreservat -alueet (metsänsuojelualueet), joista suurin osa on perustettu luonnonsuojelualueiksi vuoden 2000 aikana. Suojelualueet painottuvat pohjoiseen sekä Suomessa että Ruotsissa. Suojelualueiden tarkoituksena on säilyttää erityisen arvokkaita luonnonympäristöjä tuleville sukupolville. Lapin läänissä erilaisia suojelualueita on noin 27 % alueen pinta-alasta. Norrbottenin läänissä vastaava luku on 24 %. Suojelualueet painottuvat taloudellisesti vähäarvoisille alueille. Tällaisia ovat esimerkiksi vähäpuustoiset suot sekä avosuot, kalliot ja tunturikankaat. Tunturikankaat ovat suojelluin luontotyyppi alueella. Taulukossa 2 on esitetty Kolarin, Muonion ja Pajalan kuntien alueella sijaitsevat Natura 2000 verkostoon kuuluvat alueet ja taulukossa 3 Kolarin ja Muonion kuntien alueella sijaitsevat suojelualueet, jotka eivät kuulu Natura 2000 verkostoon. Suurimmat suojelualueet Muonion kunnassa ovat Enontekiön, Kittilän ja Muonion kuntien alueella sijaitseva Pallas-Ounastunturin kansallispuisto ja Ylläs- Aakenuksen alue. Pallas- Ounastunturin Natura-alue muodostuu Pallas-Ounastunturin kansallispuistosta, vanhojen metsien suojeluohjelmaan kuuluvasta Mustakeron alueesta, rantojen suojeluohjelmaan kuuluvasta Pallasjärven alueesta sekä kansallis- ja luonnonpuistojen kehittämisohjelmaan kuuluvasta Könkäsentunturin-Raijanselän alueesta. Pallas-Ylläksen tunturialueet on myös kansainvälisesti tärkeä lintualue (IBA) ja yksi Suomen tärkeistä lintualueista (FINIBA). Pallas-Ounastunturin kansallispuisto on merkittävä tutkimus-, retkeily- ja opetuskohde. Ylläs-Aakenuksen alue on maisemallisesti vaihtelevaa Länsi-Lapin tunturiseutua. Alueen luonto vaihtelee puuttomista tunturipaljakoista reheviin lehtoihin. Natura-alue koostuu vanhojen metsien suojeluohjelmaan kuuluvasta Ylläs-Pallaksen alueesta sekä soidensuojelun perusohjelmaan kuuluvista Iso-Latvavuoma-Kellojänkä-Aakenustunturin ja Neuvo-Pierin alueesta. Nämä alueet sisältyvät suureksi osaksi vanhojen metsien suojeluohjelmaan. Lisäksi alueeseen kuuluu Varkaankurun alue, joka on lehtojensuojeluohjelmassa. Muut suojelualueet Kolarin ja Muonion kuntien alueella ovat pinta-alaltaan pienempiä. Niesaselkä kuuluu vanhojen metsien suojeluohjelmaan. Teuravuoma Kivijärvenvuoma on Pohjoisen Peräpohjolan aapasuovyöhykkeeseen kuuluva yhtenäinen aapasuoalue. 14
15 Kohde on Ramsar alue ja yksi Suomen tärkeistä lintualueista (FINIBA). Teuravuoma- Kivijärvenvuoma kuuluu soidensuojeluohjelmaan, kuten myös Sieppijänkä-Pieruvuoman aapasuoalue. Karhuvuoma on arvokas luonnontilaisen suon ja metsäsaarekkeiden kokonaisuus ja maisemallisesti komea suo vaarojen keskellä. Natura-alue koostuu soidensuojeluohjelmaan kuuluvasta Karhuvuoman alueesta sekä vanhojen metsien suojeluohjelmaan kuuluvasta Karhuvuoman laajennus -nimisestä alueesta. Juustovuoma kuuluu eteläisen Peräpohjolan aapasoihin. Alue on tärkeä suo- ja suometsäkokonaisuus. Natura-alue koostuu soidensuojeluohjelmaan kuuluvasta Juustovuomasta sekä vanhojen metsien suojeluohjelmaan kuuluvasta Juustovuoman laajennus -nimisestä alueesta. Muonionjärvi Utkujoki Natura-alue on Muonionjoen suvanto Muonion kirkonkylän kohdalla. Joki jakautuu täällä useaksi haaraksi, joiden väliin jää tulvaniittyjä. Alue on merkittävä kahlaajien ja vesilintujen pesimäalue ja tärkeä joutsenten kerääntymisalue syksyisin. Muonionjärvi - Utkujoen alue kuuluu valtakunnalliseen lintuvesien suojeluohjelmaan. Pajalassa luonnonsuojelualueita (naturreservat) on 13 kpl. Kooltaan ne ovat ha. Lähes kaikki näistä kuuluvat Natura 2000-verkostoon. Näiden lisäksi kunnan alueella on 12 muuta Natura 2000-verkostoon kuuluvaa aluetta. Luonnonhoitoalueita, eläinten ja kasviensuojelualueita (naturvård, djur- och växtskyddsområden) Pajalassa on 5. Luontotyypinsuojelualueita (biotopskydd) kunnan alueella on 42. Nämä ovat esimerkiksi ruohoisia puronvarsia, vanhoja metsiä, suosaarekkeita, paloalueita ja pienvesiä. Kohteet ovat muutaman hehtaarin kokoisia. Luonnonhoitosopimusalueita (naturvårdsavtal) on kaksi ja riksintressen för naturvård 11 aluetta. Muutaman hehtaarin kokoisia luonnonhoitoalueita (naturvården), erilaisia metsä-, puronvarsikohteita ja lähteitä, Pajalassa on 134. Suurimmat suojelualueet Pajalan kunnan alueella ovat Pessinki fjällurskog, Tunturit, Tervavuoma, Kuusivaara, Vännijänkkä, Jylkyvaara Syväjoki ja Manalainen, jotka ovat Natura 2000 verkostoon kuuluvia alueita. Pessinki fjällurskog on laaja luonnonsuojelualue, jonka eteläosassa on laajoja aapasoita ja boreaalisen vyöhykkeen vanhoja metsiä, jotka vaihtuvat pohjoisimmassa osassa tunturipaljakoiksi. Tunturit - alueella on vanhoja metsiä, aapasoita ja kallioisia luontotyyppejä. Tervavuoma on laaja suoalue, jolla on myös luonnontilaisia metsiä. Kuusivaaran alueella on luonnonmetsää, lehtoa ja aapasuota. Vännijänkän luontotyypit ovat aapasuota ja lettoa, vanhaa metsää ja jokivarren tulvaniittyä. Jylkyvaara Syväjoki on pääasiassa luonnonmetsää, lehtoa ja aapasuota. Manalainen on vanhan metsän alue. Muut suojelualueet ovat kooltaan pienempiä. 15
16 Natura-alue ha suojelun toteutus KOLARI Teuravuoma - SCI SPA 5788 luonnonsuojelulaki Kivijärvenvuoma Sieppijänkä - Pieruvuoma SCI 1413 luonnonsuojelulaki Karhuvuoma SCI 957 luonnonsuojelulaki Juustovuoma SCI 998 luonnonsuojelulaki Niesaselkä SCI 1950 luonnonsuojelulaki Tornion-Muonionjoki SCI koskiensuojelulaki MUONIO Ylläs - Aakenus SCI luonnonsuojelulaki Pallas Ounastunturin kansallispuisto Muoniojärvi - Utkujoki SCI SPA 544 SCI luonnonsuojelulaki luonnonsuojelulaki, rakennuslaki, vesilaki Tornion-Muonionjoki SCI koskiensuojelulaki PAJALA Vasikkavuoma SCI 200 NR Pääjärvi SCI 4,9 Biotopskydd Särkitievat SCI 576 ingår i DR Ruohojoki SCI 39 NR Kursukangas SCI 66 NR Masugnsbyn SCI 47 NR Jylkyvaara-Syväjoki SCI 871 NR Jupukka SCI 83 NR Suorsapakka SCI 368 NR Vinsanlehto SCI 88 NR Rumppunen SCI 218 NR Kuusivaara SCI 1517 NR Vännijänkkä SCI 987 NR-förslag Tervavuoma SCI 5621 NR-förslag Pessinki SPA NR Tunturit SCI NR-förslag Tervajoki SCI 77 NR Pyröeänoja SCI 3,7 Miljöstöd Ruokojärvi SCI 4,1 Miljöstöd Liviöjokki SCI 1,3 Miljöstöd Maalari SCI 1,9 Miljöstöd Manalainen SCI 732 Ska bli NR Pessinkki fjällurskog SCI NR Karijoki SCI 2,7 Biotopskydd Torne och Kalix älvsystem SCI SPA = Special Protection Areas (linnustonsuojelualue, speciella skyddsområden), SCI = Sites of Community Importance (yhteisölle tärkeät alueet, områden av gemenskapsintresse) NR = Naturreservat, NP = Nationalpark (kansallispuisto), DR = Domänreservat 16
17 Taulukko 2. Natura 2000 verkostoon kuuluvat alueet Kolarin, Muonion ja Pajalan kunnissa. Kunta Suojelualue pinta-ala, ha KOLARI Vanhojen metsien suojeluohjelman kohteet: Kurtakkoselkä 403 Kiuaskero 149 Karhujupukka 418 Keinosaajo 51 Lehtojensuojelualueet: Mustavuoma 45 MUONIO Vanhojen metsien suojeluohjelman kohteet: Suoppamanselkä 1866 Kiuasselkä 747 Pahtajärvi 449 Metsähallituksen päätöksellä suojellut alueet: Jerisjärvi 312 Könkäsentunturi-Raijanselkä 4617 Pakasaivo/Keinokursu 317 Vuontisjärven saaret 28 Lehtojensuojelualueet: Madeojankuusikko 14 Muut luonnonsuojelualueet: Olos 5 Taulukko 3. Kolarin ja Muonion kuntien alueella olevat luonnonsuojelualueet, jotka eivät sisälly Natura 2000-ohjelmaan, sekä Metsähallituksen päätöksellä perustetut suojelualueet Muut arvokkaat luontokohteet Suojelualueiden lisäksi muita arvokkaita luontokohteita ovat Suomen luonnonsuojelulain, vesilain ja metsälain mukaiset arvokkaat luontotyypit (taulukko 4.) sekä uhanalaisten kasvien ja eläinten esiintymispaikat. Suojelualueiden lisäksi muita tärkeitä elinympäristöjä Pajalan kunnan alueella ovat Skogsvårdstyrelsen inventoimat puustoiset suot (sumpskog), avainbiotoopit (nyckelbiotop) ja luontoarvokohteet (naturvärdesobjekt). Soiset metsät voidaan jakaa neljään arvoluokkaan kohteen luontoarvojen mukaan. Soisilla metsillä tarkoitetaan suometsiä (rämeet ja korvet), kosteita metsiä (lehdot, lehtomaiset metsät) ja rantametsiä. Skogsvårdstyrelsen on inventoinut ns. avainbiotooppeja yksityismailla vuosina Avainbiotoopilla tarkoitetaan biotooppia, jolla on suuri merkitys uhanalaisten metsälajien, kasvien ja eläinten, säilymiselle. Avainbiotoopit ovat kooltaan pieniä, yleensä muutaman hehtaarin kokoisia alueita. Tällaisia kohteita on Pajalan kunnan alueella 188 kpl. Avainbiotooppi-inventoinneissa on inventoitu myös ns. luontoarvokohteita (naturvärdesobjekt). Luontoarvokohteella on merkittäviä myös luontoarvoja, mutta ne 17
18 eivät täytä avainbiotoopille asetettuja kriteereitä. Tällaisia kohteita on Pajalan kunnan alueella 134 kpl. Luonnonsuojelulain (29 ) ja asetuksen (10 ) suojelemat luontotyypit 1. Luontaisesti syntyneet, merkittäviltä osin jaloista lehtipuista koostuvat metsiköt 2. Pähkinäpensaslehdot 3. Tervaleppäkorvet 4. luonnontilaiset hiekkarannat 5. Merenrantaniityt 6. Puuttomat tai luontaisesti vähäpuustoiset hiekkadyynit 7. Katajakedot 8. Lehdesniityt 9. Avointa maisemaa hallitsevat yksittäiset puut ja puuryhmät Vesilain suojelemat pienvedet (1:15a ja 1:17a ) 1. Enintään 10 hehtaarin suuruiset fladat ja kluuvijärvet koko maassa 2. Enintään 1 hehtaarin suuruiset lammet ja järvet Lapin läänin ulkopuolella 3. Vesistöä pienemmät luonnonuomat eli pienet purot Lapin läänin ulkopuolella 4. Luonnontilaiset lähteet koko maassa Metsälain (10 ) erityisen tärkeät elinympäristöt 1. Pienvesien välittömät lähiympäristöt, (lähteiden, vähäpuustoisten lähteikköjen ja tihkupintojen välittömät lähiympäristöt, purojen ja pysyvän veden juoksu-uoman muodostavien norojen välittömät lähiympäristöt) 2. Ruoho- ja heinäkorvet, saniaiskorvet ja lehtokorvet 3. Letot 4. Rehevät lehtolaikut (kuivat lehtolaikut, tuoreet lehtolaikut, kosteat lehtolaikut) 5. Pienet kangasmetsäsaarekkeet ojittamattomilla soilla 6. Rotkot ja kurut 7. Jyrkänteet ja niiden välittömät alusmetsät 8. Vähätuottoiset kitu- ja joutomaiden elinympäristöt (hietikot, kalliot, kivikot, louhikot, vähäpuustoiset suot, rantaluhdat) Taulukko 4. Luonnonsuojelulain, vesilain ja metsälain arvokkaat luontotyypit Suomessa. 18
19 Kuva 7. Arvokas luontokohde, lähteen laskuoja Muonion Kätkäsuvannossa Vuopionlammen kohdalla. 8.4 Arvokkaat maisema- ja perinnemaisema-alueet Sekä Suomessa että Ruotsissa on inventoitu perinnebiotooppeja ja arvokkaita maisemaalueita. Suomen Maisema-aluetyöryhmän mietinnön (1993) mukaan valtakunnallisesti arvokkaita maisema-alueita ovat Kolarin kunnassa Venejärven kylä ja Muoniossa Kajangin ja Toras-Siepin kylät sekä Keimiöniemen kalakenttä. Ruotsissa Riksantikvarieämbetet (Puro-Tahvanainen ym mukaan) on vuonna 1990 vahvistanut valtakunnallisesti merkittävät kulttuuriympäristöalueet, jotka tulee ottaa huomioon kunnallisessa suunnittelussa. Perinnebiotooppeja ja maaseudun kulttuurimaisemaa koskevat tiedot perustuvat Norrbottenin läänin osalta julkaisuun Vårt hävdade Norrbotten ja Lapin läänin osalta julkaisuihin Arvokkaat maisema-alueet (Ympäristöministeriö 1992) ja Lapin perinnemaisemat (Kalpio & Bergman 1999). Maaseudun kulttuurimaisemat on Norrbottenin läänissä luokiteltu luonto- ja kulttuuriarvojen mukaan kahteen luokkaan: I suurin suojeluarvo ja II suuri suojeluarvo. Kaikki perinnebiotoopit on luokiteltu luokkaan I pääasiassa luontoarvojen perusteella. Suomessa maisema-alueet on luokiteltu valtakunnallisesti tai maakunnallisesti arvokkaisiin kohteisiin. Perinnebiotooppien luokituksessa on käytössä myös paikallisesti arvokkaat luokka. 19
20 Arvokkaita perinnemaisemia ovat Lapin perinnemaisemat -selvityksen mukaan Kolarin kunnassa sijaitsevat paikallisesti arvokkaat tulvaniittyä edustavat Pyysaari, Alanen, Kokko ja Pajusaari. Saarten vieressä olevan laajan Kolarinsaaren pohjoisosan asutusryhmä on arvokas kulttuuriympäristö. Muonion kunnassa sijaitsevat Salmijärven niityt on selvityksessä luokiteltu valtakunnallisesti arvokkaiksi. Rukomasaari ja Toras-Sieppi ovat maakunnallisesti arvokkaita perinnemaisemia ja Pakajärvi paikallisesti arvokas kohde. Pyysaari on Muonionjoen Kolarinsaaren itäpuolella Saariputaassa laaja laidunkäytössä oleva tulvaniittysaari. Kasvillisuus saarella on pääasiassa nurmilauha-lampaannatavaltaista kuivaa tulvaniittyä. Huomionarvoisia lajeja ovat rantatädyke, kullero, sykeröpiippo sekä nurmitatar. Saariputaassa, Muoniojoen Kolarinsaaren itäpuolella sijaitseva Alanen on satunnaisessa laidunkäytössä oleva tulvaniittysaari. Avoin saari on valtaosin kosteaa tai tuoretta nurmilauhan luonnehtimaa heinätulvaniittyä. Rantaviivassa esiintyy suursaratulvaniittyä valtalajeinaan viilto- ja vesisara. Huomionarvoisia lajeja ovat kissankäpälä, rantatädyke, tunturikurjenherne, sykeröpiippo, nurmitatar ja kullero. Muonionjoen Saariputaassa sijaitseva Kokon saari on osittain pensoittunut ja metsittynyt tulvaniittysaari. Saaren korkeampitörmäisessä pohjoisosassa pesii törmäpääsky-yhdyskunta ja alueella esiintyy runsaasti vesilintuja. Saaren sisäosat ovat pääasiassa suurruohotulvaniittyä sekä paikoitellen kuivaa lampaannatavaltaista tulvaniittyä. Huomionarvoisia lajeja saarella ovat kullero, kissankello, ketosilmäruoho ja rantatädyke. Saariputaalla, Muonionjoen Kolarinsaaren itäpuolella sijaitseva Pajusaari on näkyvällä paikalla oleva laidunkäytössä oleva tulvaniittysaari. Pensoittunut saari on suurelta osin nurmilauhavaltaista tuoretta heinätulvaniittyä. Ranta-alueet ovat kosteampia, valtalajeinaan viilto- ja vesisara. Huomionarvoisista lajeista alueella kasvaa ketosilmäruohoa, kissankelloa, rantatädykettä ja kulleroa Rukomasaari on Muonionjoen tulvaniittysaari Muonion kirkonkylän välittömässä läheisyydessä. Niiton loppumisen jälkeen saari on jäänyt luonnontilaiseksi ja pensoittunut. Kasvillisuus on heinätulvaniittyä, suurruohotulvaniittyä ja saaren pohjoisosassa kuivaa pienruohotulvaniittyä. Huomionarvoisia kasvilajeja alueella ovat kissankäpälä, kullero, rantatädyke, sykeröpiippo, nurmitatar, tunturikurjenherne sekä kellosinilatva. Rukomasaaren eteläosat sijaitsevat maakunnallisesti arvokkaalla kulttuurimaisema-alueella (Muonion kirkonkylän vanha osa ja jokilaakso) sekä ovat Lapin kulttuuriympäristöohjelmassa arvokkaaksi kulttuuriympäristöksi luokiteltua aluetta. Rukomasaari kuuluu myös valtakunnalliseen lintuvesien suojeluohjelmaan. Muoniossa Äkäslompolosta luoteeseen sijaitseva Salmijärven niityt on vanha historiallinen asuinpaikka, jonka kasvillisuustyyppi on ketoa, entistä peltoa sekä niittyä. Salmijärven niityillä kasvaa alueellisesti uhanalaisia lajeja ahonoidanlukkoa ja kanervisaraa. Toras-Siepin järvenrantaniityt sijaitsevat Toras-Siepin kylässä. Kylä on valtakunnallisesti merkittävä kulttuurihistoriallinen ympäristö sekä arvokas kulttuuriympäristö. Järvenrantaniityt ovat kasvillisuustyypiltään kosteaa suurruohoniittyä. Huomionarvoisia lajeja ovat kullero, sykeröpiippo, rantatädyke, kellosinilatva ja nurmitatar. Pakajärven pihaketo sijaitsee Kihlangista koilliseen Pakajärvien rannalla. Alue on vanha saamelaisten asuinpaikka. Entinen pelto on kasvillisuudeltaan kuivaa heinäniittyä. Huomionarvoisia lajeja ovat kissankäpälä, ketosilmäruoho, kellosinilatva, nurmitatar, isolaukku, kullero sekä alueellisesti uhanalainen ahonoidanlukko. 20
MEÄN VÄYLÄ - ÄLVLANDET LUONTOSELVITYS SISÄLLYSLUETTELO Sepänkatu 9 A 7, 90100 Oulu PUH. 08-883030 FAX. 08-8830333 aija.degerman@airix.fi KOLARI, MUONIO, PAJALA SISÄLLYSLUETTELO 1. JOHDANTO...3 2. KALLIO-